7. ΝΟΜΟΘΕΤ. ΔΙΑΤΑΓΜΑ της 13/13 Ιουλ. 1923 Περί τροποποιήσεως δασμολογικών και λοιπών νόμων. Άρθρ.1-2.(Αυξάνονται οι εισαγωγικοί δασμοί ειδών τινων). Άρθρ.3.-1.Απαγορεύεται η εις το Κράτος εισαγωγή βιβλίων αντιγράφων επιστολών (COPIA), φύλλων λεπτού χάρτου δια τοιαύτα βιβλία, ως και φύλλων λεπτού χάρτου ημιδιαφανούς και μη εστιλβωμένου κατ’ αμφοτέρας τας όψεις, οίος ο χρησιμοποιούμενος προς περιτύλιξιν οπωρών εν γένει ή άλλην χρήσιν, εκτός εάν τα είδη ταύτα περιέχωσιν εν τη μάζη του χάρτου θείον εις κόνιν εις ποσόν τουλάχιστον 2%, όπως καταστώσιν ακατάλληλα προς κατασκευήν σιγαρέττων. Δια τους αποπειρωμένους να εισαγάγωσιν ή εισάγοντας είδη εκ των ανωτέρω μη πληρούντα τους όρους τούτους, εφαρμόζονται αι δια την λαθραίαν εισαγωγήν του σιγαροχάρτου οριζόμεναι ποιναί. Ως χρόνος ενάρξεως της εφαρμογής της προηγουμένης διατάξεως του άρθρου τούτου ορίζεται η πρώτη Οκτωβρίου 1923. Δια γενικών ή ειδικών διαταγών του Υπουργού των Οικονομικών δύναται να επιτραπή η εισαγωγή ειδών εκ των ανωτέρω, ευρισκομένων εις τας αποθήκας του τελωνείου ή εν πλω διατελούντων ή αποδεδειγμένως πληρωθέντων εν τη αλλοδαπή προ της δημοσιεύσεως του παρόντος κατόπιν μετουσιώσεως του χάρτου τούτου εις τρόπον ώστε να καταστή ακατάλληλος προς κατασκευήν σιγαρέττων. 2.Επιτρέπεται εις τον Υπουργόν των Οικονομικών ίνα, δια γενικών ή ειδικών διαταγών του, απαγορεύη την δι’ ωρισμένους λιμένας ή τόπους της αλλοδαπής προερχομένων και εις τας αποθήκας διαμετακομίσεως ή αποταμιεύσεως των τελωνείων αποτεθειμένων προς πρόληψιν λαθρεμπορίου. Άρθρ.4.-(Μεταβατικαί διατάξεις). - 307 30.Β.α.3-7 Τελωνειακός Κώδικας Άρθρ.5.-1.Επιτρέπεται εις τον Υπουργόν των Οικονομικών, κατόπιν καταφατικής γνωμοδοτήσεως της κατά το άρθρ. 5 παρ. 1 εδάφ. β΄ του Ν.Δ. της 29 Δεκ. 1922 «περί δασμολογικών τροποποιήσεων» επιτροπής, ν’ απαλλάσση εν όλω ή εν μέρει του εισαγωγικού δασμού και των παρεπομένων φόρων, τελών και δικαιωμάτων εν γένει είδη αποστελλόμενα εις μικράς ποσότητας και δι’ επειγούσας στοιχειώδεις ανάγκας παρά φιλανθρώπων εκ του εξωτερικού υπέρ απόρων προσφύγων και εισαγόμενα μετά προορισμού να παραληφθώσι παρά των προς ους αποστέλλονται προσφύγων ή παρ’ αρμοδίας δημοσίας υπηρεσίας. Η ισχύς της ανωτέρω διατάξεως ανατρέχει από 1ης Ιουν. 1923 και θα εξακολουθήση ισχύουσα μέχρι της δια Β.Δ/τος καταργήσεώς της. 2.Η κατά το άρθρ. 5 του Δ. της 29 Δεκ. 1922 «περί δασμολογικών τροποποιήσεων» Επιτροπή, αποφαίνεται κατά πλειοψηφίαν, θεωρουμένη εν απαρτία παρόντων τριών εκ των μελών της. Η ισχύς της διατάξεως ταύτης ανατρέχει από του Ιαν. 1923. Άρθρ.6.-Δι’ αποφάσεως των Διευθυντών Τελωνείων ή τελωνών καταλογίζεται εις βάρος των υπ’ αυτούς αποθηκαρίων ή αναπληρωτών τούτων, η αξία των εξ υπαιτιότητος αυτών ανακαλυπτομένων ελλειμμάτων ή των γιγνομένων ζημιών, εις τα υπ’ αυτών διαχειριζόμενα εμπορεύματα, καθώς και τα εισαγωγικά τέλη και λοιπά δικαιώματα του Δημοσίου. Η απόφασις αύτη υπόκειται εις έφεσιν ενώπιον του Υπουργού των Οικονομικών, εντός μηνός από της κοινοποιήσεως αυτής. Αι διατάξεις του παρόντος άρθρου εφαρμόζονται και δια τα μέχρι τούδε ανακαλυφθέντα ελλείμματα ή τας μέχρι τούδε γενομένας ζημίας εξ υπαιτιότητος των αποθηκαρίων ή αναπληρωτών αυτών, κατά τας προηγουμένας παραγράφους του παρόντος άρθρου. Άρθρ.7.-Καταργείται πάσα άλλη διάταξις αντικειμένη εις το παρόν Ν.Δ/μα, ούτινος η ισχύς άρχεται από της 15 Ιουλ. 1923. 